Tolong jelaskan mengenai Ekonomi & Sosial dari Grecol, Kalimanah, Purbalingga dalam bahasa banyumasan

Penduduk Desa Grecol rata-rata pada usaha neng bidang pertanian, buruh pabrik utawa dagang.Tapi ya ora semending sing pada dadi pegawe negri kayata dadi guru, pegawe pemda, pegawe bank, polisi lan uga tentara.

Nek sedulur arep pada tuku rinjing, ceting, tenggok, ndok puyuh, ndok asin, knalpot pada dolan baen maring Grecol.

Nang Grecol ya ana industri bata karo gendeng, malahan siki wis ana sing gawe paving conblock karo batako.

Malah siki Desa Grecol ana sing gawe "selai pisang" mbarang. Nggawene esih model "home industri" urung "pabrikan". Ning selai pisange rasane ora kalah karo selai pisang sing wis "beredar" ndisiti. Selai pisange enak tur wis akeh sing pada ngerti sekang njaba Desa Grecol. Nyatane kudune wong-wong Desa Grecol sing nang "perantauan" sing kudune bisa lan gelem masaraken daerahe utawa desane dhewek.

Nek butuh rinjing, cething, tenggok njujug bae maring gone nini Tarmini (RT 01/IV) sing terkenal apik lan rapi gaweane, angger butuh ndok puyuh maring gone mas ridho (RW III) ndok puyuhe akeh lan sehat wong ternak dhewek, angger butuh iwak lele maring gone Dedi (RT 01/IV) lan Andi (RT 03/III) ternak lelene akeh uga bisa pesen winih lele lan grameh.

Pokoke nang desa Grecol ora bakal kecewa apa baen kebutuhan ana nang kana.

Apa maning siki dalane wis alus, alias wis di aspal. Malah dalan Desa Grecol di enggo dalan alternatip bis-bis utawa kendaraan sing jurusan Banjarnegara utawa Wonosobo sekang Purwokerto.

Dong-dongane Desa Grecol ana investor sing gelem mlebu, sing gelem kerjasama karo rakyat grecol. Sedawane dalan sekang POM Bensin Kalimanah nganti tekan Desa Mewek urung ana warung panganan utawa nggon sing bisa nggo ngaso karo wong-wong sing "dalam perjalanan".

Kanggo wong-wong utawa piyantun-piyantun sing sekang desa Grecol sing kebener nang perantauan, mbok ayuh pada mikiraken setitik kanggo majune desane dhewek karo sedulure dhewek sing pada nang ndesa. Inyong dhewek nang Bekasi Timur. Apa maning piyantun-piyantun sing esih pada enom, ning duwe potensi luwih lan pemikiran sing jernih, mbok ayuh pada kumpul, aja mung angger lebaran Idul Fitri tok pas Shalat Ied penuh rame akeh wong Grecol nang perantauan pada bali.